text: Ny pris til Bel Air
  08 januar 2015 kl. 19.39
  Esbjerg satte i dag pris på kommunens dygtigste virksomhed: Helikopterfirmaet Bel Air. Det er anden gang på to måneder, at Esbjerg-firmaet hædres.
  Susanne Hessellund er den glade ejer af vindervirksomheden, Bel Air Aviation. Og derfor var hun i dag med til Esbjerg Kommunes nytårskur i Musikhuset, hvor hun fik overrakt erhvervsprisen.
  Bel Air Aviation har 75 medarbejdere og stor erfaring med at flyve til og fra boreplatforme og skibe.
  I november blev Susanne Hessellund hjem til Esbjerg med prisen som Årets Ejer/leder 2014. Her var 4600 indstillede, og feltet blev sorteret ned til 125, inden den endelige prismodtager blev fundet.
  På fire år har Susanne Hessellund vendt et underskud på 4 millioner kroner til et overskud på knap 40 millioner kroner i Bel Air Aviation A/S, der har hjemme i Esbjerg.
  